Diari Oficial de la Generalitat Valenciana


Sumari del DOGV 5567, del 31-07-2007 (2007/8241)

Informació pública de l'aprovació del Projecte d'Urbanització de la Unitat d'Execució 22-UE-I situada entre l'avinguda Lairón i el Grupo Santo Domingo.
-------------------------------------------------------------------------------------------------------------------------------------------------------

### Dades del document

Número de DOGV
:   5567

Data del DOGV
:   31-07-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/8241


Data del document
:   25-05-2007

Organisme emissor
:   Ajuntament de Castelló de la Plana

Tipus de document
:   Informació Pública

Descriptors 

:   * Castelló de la Plana
    * administració local
    * pla d'urbanisme

Informació pública de l'aprovació del Projecte d'Urbanització de la Unitat d'Execució 22-UE-I situada entre l'avinguda Lairón i el Grupo Santo Domingo. [2007/8241]  
La Junta de Govern Local, en la sessió que tingué lloc el dia 11 de maig de 2007, va adoptar, entre altres, l'acord següent:  
«Vist l'expedient que s'està tramitant per a l'aprovació del Projecte d'Urbanització de la Unitat d'Execució 19 LT-Y, situada entre l'avinguda Lairón i el Grupo Santo Domingo i els antecedents següents:  
1. En sessió plenària de data 27 de maig de 2004 es va aprovar el Programa d'Actuació Integrada de la Unitat d'Execució 99 BI-V i es va adjudicar-ne l'execució a la mercantil Calpe Invest, SA.  
2. Juntament amb l'alternativa tècnica de programa, la referida mercantil va presentar un avantprojecte d'urbanització que es va protocol·litzar i es va exposar al públic conformement a la Llei Reguladora de l'Activitat Urbanística, i els tècnics municipals va informar que van advertir diverses deficiències que havien d'esmenar-se en el corresponent projecte d'urbanització.  
3. A este efecte, en data 3 de març de 2006 es va presentar el referit projecte, que després de ser informat favorablement pels tècnics municipals, va ser visat en data 23 de novembre de 2006 (número 4771 i 4772) pel Col·legi Oficial d'Enginyers Superiors Industrials de la Comunitat Valenciana i en data 12 de desembre de 2006 (número 3012) pel Col·legi Territorial d'Arquitectes de Castelló.   
4. Mitjançant el Decret de 20 de desembre de 2006 es va disposar exposar al públic el projecte referit, que va ser publicat en el periòdic Mediterráneo de data 3 de febrer de 2007, en el Butlletí Oficial de la Província de Castelló número 24, de data 24 de febrer de 2007, i en el Diari Oficial de la Comunitat Valenciana número 5484, de data 4 d'abril de 2007.  
5. Durant el termini legalment disposat no s'ha presentat cap al·legació, i  
Tenint en compte que:  
I. La disposició transitòria tercera del Decret 67/2006, de 19 de maig, pel qual s'aprova el Reglament d'Ordenació i Gestió Territorial i Urbanística, disposa que la tramitació i l'aprovació dels projectes d'urbanització, quan s'haguera presentat avantprojecte d'urbanització juntament amb l'alternativa tècnica, l'aprovació definitiva de la qual va ser anterior a l'entrada en vigor de la Llei Urbanística Valenciana, es regiran pel que preveu la Llei Reguladora de l'Activitat Urbanística, per la qual cosa en el cas que ens ocupa s'aplicarà el que disposa l'article 53 de la LRAU, respecte a l'elaboració, tramitació i aprovació dels projectes d'urbanització.  
II. L'article 59.4 de la Llei Reguladora de l'Activitat Urbanística determina que els projectes d'urbanització aprovats per l'Ajuntament seran publicats en el Butlletí Oficial de la Província de Castelló i en el Diari Oficial de la Comunitat Valenciana i el número 1 de la disposició addicional quinta de la norma referida obliga a cursar als òrgans urbanístics de la Generalitat la notificació dels acords municipals en matèria d'urbanisme.  
III. De l'article 127.1.d de la Llei Reguladora de les Bases del Règim Local es desprén que correspon a la Junta de Govern Local les aprovacions dels projectes d'urbanització, entre altres.  
Per tot això, vistos els preceptes mencionats, els informes de l'enginyer agrònom municipal, del cap del Negociat de Control d'Obres d'Urbanització i de la cap del Negociat de Planejament, conformat pel cap de la Secció de l'Agència de Desenvolupament Urbanístic s'acorda:  
1. Aprovar el projecte d'urbanització dels terrenys inclosos en la unitat d'execució 22UE-I, situada entre l'avinguda Lairón i el grup Santo Domingo, amb un pressupost de 233.339,58 euros (IVA inclòs) i visat en data 23 de novembre de 2006 (número 4771 i 4772) pel Col·legi Oficial d'Enginyers Superiors Industrials de la Comunitat Valenciana i en data 12 de desembre de 2006 (número 3012) pel Col·legi Territorial d'Arquitectes de Castelló.  
2. Remetre este acord a la Comissió Territorial d'Urbanisme.  
3. Publicar l'aprovació en el Butlletí Oficial de la Província de Castelló i en el Diari Oficial de la Comunitat Valenciana amb notificació als particulars interessats.»  
Contra l'acte que es notifica, que posa fi a la via administrativa, es pot interposar recurs potestatiu de reposició en el termini d'un mes davant de l'òrgan que l'ha dictat (article 52 de la Llei 7/1985, de 2 d'abril, Reguladora de les Bases de Règim Local, modificada per les lleis 11/1999 i 57/2003 i 107 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificats per Llei 4/1999) o, alternativament, recurs contenciós administratiu davant del Jutjat contenciós administratiu de Castelló dins del termini de dos mesos (article 52 de la Llei 7/1985, de 2 d'abril, Reguladora de les Bases de Règim Local, modificada per lleis 11/1999 i 57/2003 i 8, 45 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, modificada per Llei Orgànica 19/2003, de 23 de desembre). En ambdós casos, el termini es computarà des de l'endemà a aquell en què es publique en el Diari Oficial de la Comunitat Valenciana el present anunci.  
Així mateix, s'advertix que el Projecte d'Urbanització de la Unitat d'Execució 22-UE-I, va entrar en la Comissió Territorial d'Urbanisme el dia 24 de maig de 2007, tot això a l'efecte de la seua entrada en vigor i executivitat.  
Castelló de la Plana, 25 de maig de 2007.- L'alcalde: Alberto Fabra Prat.